Tobe Hooper
William Tobe Hooper (25. tammikuuta 1943 Austin, Texas – 26. elokuuta 2017 Sherman Oaks, Los Angeles, Kalifornia) oli yhdysvaltalainen elokuvaohjaaja, joka tunnetaan varsinkin kauhuelokuvistaan. Hänen elokuviaan olivat muun muassa "Texasin moottorisahamurhat" (1974) ja sen jatko-osa "Texasin moottorisahamurhat 2" (1986), "Salem’s Lot – kauhujen kaupunki" (1979), "Poltergeist" (1982), "Tappava yhteys" (1985) ja "Toolbox Murders" (2004).
Bobby Brown
Bobby Brown (s. Robert Barisford Brown, 5. helmikuuta 1969 Boston, Massachusetts) on yhdysvaltalainen R&B-laulaja.
Brown on ollut yksi kirkkaimmista R&B-tähdistä 1980-luvun lopulta 1990-alkuun saakka. Hänen parhaiten menestynyt albuminsa on "Don't Be Cruel", joka yksin Yhdysvalloissa myi yli kymmenen miljoonaa kappaletta. Hänet tunnetaan "My Prerogative" -hitistä, josta Britney Spears levytti oman versionsa vuonna 2004. Brown teki tunnetuksi New Jack Swingin, joka yhdisteli klassista soulia, urban synth-funkia, ja hip-hop-rytmejä, joissa usein oli mukana rap-riimejä tavanomaisen melodisen säkeen ja kertosäkeen välissä.